**«Τηλεδιάσκεψη Συλλόγου Διδασκόντων με τη συμμετοχή του Συντονιστή Εκπαιδευτικού Έργου κ. Μπουραζάνα Κωνσταντίνου»**

Πραγματοποιήθηκε την Πέμπτη 10-12-2020 και ώρα 19:00 Τηλεδιάσκεψη του Σ.Δ. του σχολείου, στην οποία συμμετείχε ο Συντονιστής Εκπαιδευτικού Έργου κλάδου ΠΕ03 κ. Μπουραζάνας Κωνσταντίνος.

Ο κ. Μπουραζάνας ανταποκρίθηκε άμεσα στην πρόσκληση του Διευθυντή κ. Γιαννόπουλου Βασιλείου, όπως συνηθίζει άλλωστε όλα τα χρόνια που έχει την Παιδαγωγική Ευθύνη του 15ου Γυμνασίου.

Το θέμα της τηλεδιάσκεψης ήταν: «Πολύτιμα εργαλεία για την εξ αποστάσεως εκπαίδευση». Ήταν καθολική η συμμετοχή των μελών του Συλλόγου Διδασκόντων και απεδείχθη εξαιρετικά χρήσιμη και ωφέλιμη.

Η άρτια προετοιμασία και παρουσίαση της από τον κ. Μπουραζάνα και η ανάγκη των συναδέλφων να μάθουν καταβάλλοντας ενσυνείδητη προσπάθεια και θετική διάθεση, κατέστησαν το δίωρο άκρως εποικοδομητικό και ωφέλιμο για όλους.

Ευχαριστούμε τον κ. Μπουραζάνα.

Ο Διευθυντής

Βασίλειος Ι. Γιαννόπουλος